text: U2-kopiband spiller ved kirke for at fejre reformationen
  15 juli 2017 kl. 19.41
  Det danske U2-kopiband, Die Herren, spiller koncert ved Mølholm Kirke i Vejle i anledningen af 500 året for Reformationen.
  Menighedsrådet inviterer til rockgudstjeneste den 20. august. Koncerten, hvor der er gratis adgang, holdes på plænen ved kirken.
  Martin Luther brugte sange og salmer til at sætte fokus på det centrale i menneskets liv. U2s tekster og musik fortæller om det store, svære, vidunderlige og underlige i det at være menneske, skriver menighedsrådet i en optakt til gudstjenesten.
  I annoncen på kirken hjemmeside noteres da også, at der er tale om ”U2 åbenbaringer”.
  Forud for koncerten, som begynder kl. 16, holdes marked med pølsevogn og cafe på plænen. Da koncerten er gratis, er det ikke tilladt at medbringe mad og drikke.
  